polyglot-tagger/wikipedia-language-snippets-filtered huggingface dataset:
பெர்ட்ராண்ட் ரசல் மே 18, 1872 அன்று ஐக்கிய இராச்சியம், மான்மத்சயரில், டிரெல்லெக் என்ற ஊரில் பிறந்தார். அவர் தந்தைவழிப் பாட்டன், முதல் ஏர்ல் ரசல், பெட்போர்ட் ஆவார். அவர் விக்டோரியா மகாராணியால் அரசு அமைக்க அழைக்கப்பட்டு, அரசியின் பிரதம மந்திரியாக 1840, 1860களில் பணி புரிந்தார்.
ரசல், குறிப்பாக ஆங்கிலம் பேசும் உலகத்தில் பெரும் தாக்கத்தை ஏற்படுத்தினார். ஃபிரேக, மூர், விட்கன்ஸ்டைன் போன்றோரின் செல்வாக்கு இருந்தாலும், ரசல் பகுப்பாய்வை தத்துவ தொழிலின் முக்கிய முறையாக்கினார். 20ம் நூற்றாண்டு பகுப்பாய்வு இயக்கங்கள் ஓரளவு ரசலுக்கு கடமைப்பட்டவையாக இருந்தன.
பால்ய பருவத்தில் ரசல் நிரந்தர உண்மைகளுக்காக ஏங்கினார், அவருடைய புகழ்பெற்ற கட்டுரையான “சுதந்திர மனிதனின் துதி” , என்பதில் இயற்கைக்கு புறம்பான, அமானுஷ்ய நம்பிக்கைகளை வெறுத்தாலும், நான் வாழ்க்கையின் ஆழ்ந்த பொருளைப் பற்றி ஏக்கம் கொண்டுள்ளதாக ஒத்துக் கொண்டார்.
ரசல் இன்ப்ளுவென்சா சுரத்தினால், வேல்சில் உள்ள தன் வீட்டில் 2ம் பிப்ரவரி, 1970ல், இறந்தார். அவரின் விருப்பப்படி அவர் உடல் மதச் சடங்குகள் எதுவும் இல்லாமல் தகனம் செய்யப்பட்டு, சாம்பல் வேல்ஸ் மலைகளின் மீது தெளிக்கப்பட்டது.
பிரித்தானியாவின், பயன்பாட்டுவாதத் தத்துவவாதியான ஜான் ஸ்டுவர்ட் மில் என்பவர் ரசலின் மானசீக ஆசானாவார். ரசல் பிறந்த அடுத்த வருடம் மில் இறந்து விட்டாரெனினும், மில்லின் எழுத்துகள் ரசலிடம் பெரும் தாக்கத்தை ஏற்படுத்தின.
ரசலுக்கு, அவரின் பலவகைப்பட்ட எழுத்துகளினால், "மானுட இலட்சியங்களுக்காகவும், கருத்து சுதந்திரத்திற்காகவும்" 1950 இல் இலக்கியத்திற்கான நோபல் பரிசு வழங்கப்பட்டது".
ஜூன் 9, 1949 அன்று, அரசரின் பிறந்தநாள் விழாவில், அவருக்கு ஆர்டர் ஆஃப் மெரிட் கொடுக்கப்பட்டது. அடுத்த வருடம் இலக்கியத்துக்கான நோபல் பரிசும் கிடைத்தது.
இப்பெரிய கழுகானது பழுப்பு மேற்பகுதிகளையும், கருமையான பறக்க உதவும் இறகுகள் மற்றும் வாலினையும் கொண்டிருக்கும். இது இடம்பெயரா மஞ்சட்பழுப்புக் கழுகினை விட பெரியதும் கருமையானதுமாகும். புல்வெளிக் கழுகு வெளிறிய தொண்டையைக் கொண்டிருக்கும்; இது இடம்பெயரா மஞ்சட்பழுப்புக் கழுகில் கிடையாது. சிறகுகளின் வண்ண வேறுபாடானது இளம் பறவைகளில் வளர்ந்த பறவைகளைவிட குறைவாக இருக்கும். கிழக்குப் பகுதிகளில் காணப்படும் துணை இனமான அகுய்லா நிபலென்சிஸ் நிபலென்சிஸ் , ஐரோப்பா மற்றும் மத்திய ஆசியப் பகுதிகளில் காணப்படும் துணை இனமான அகுய்லா நிபலென்சிஸ் ஓரியன்டாலிஸ் ஐ விட அளவில் பெரியதாகவும், கருமையானதாகவும் இருக்கும்.
புல்வெளிக் கழுகுகள் கிழக்கு உருமேனியாவிலிருந்து தெற்கு உருசியா வரையிலான பகுதிகள் மற்றும் மத்திய ஆசியாவின் புல்வெளிகள் முதல் மங்கோலியா வரையிலான பகுதிகளில் இனப்பெருக்கம் செய்கின்றன. ஐரோப்பா மற்றும் மத்திய ஆசிய பகுதிகளில் வசிக்கும் பறவைகள், அவற்றின் குளிர்காலத்தை ஆப்பிரிக்காவிலும்; கிழக்குப் பகுதிகளில் வசிக்கும் பறவைகள், அவற்றின் குளிர்காலத்தை இந்தியாவிலும் கழிக்கின்றன. இப்பறவைகள், மரங்களில் அமைக்கப்பட்ட சுள்ளிகளாலான கூட்டில் ஒன்று முதல் மூன்று முட்டைகளை இடும்; வெப்பமண்டல திறந்தவெளிகளான பாலைவனம், அரைகுறை பாலைவனம், புல்வெளி மற்றும் மரம் அருகிய வெப்பமண்டலச்சமதளப் புல்வெளிகளில் வாழும்.
புல்வெளிக் கழுகு என்பது கழுகு இனத்தைச் சேர்ந்த ஒரு கொன்றுண்ணிப் பறவை ஆகும். இது வலசை போகா மஞ்சட்பழுப்புக் கழுகிற்கு மிகவும் நெருங்கியதாகவும், ஒரே இனமாகவும் கருதப்பட்டுவந்தது. ஆயினும், குறிப்பிடத்தக்க உருவ மற்றும் உடற்கூறு வேறுபாடுகள் இவை வெவ்வேறு இனத்தைச் சார்ந்தவை என்பதை உறுதிபடுத்தின.
புல்வெளிக் கழுகுகள் பெரும்பாலும் இறந்த விலங்குகளின் இறைச்சியை உண்ணும். கொறிணிகள், குழிமுயல் அளவிலான பாலூட்டிகள், கௌதாரி அளவிலான பறவைகள் போன்றவற்றையும் கொன்று உண்ணும். மற்ற கொன்றுண்ணிப் பறவைகளிடமிருந்தும் உணவைப் பறித்து உண்ணும். புல்வெளிக் கழுகுகளில் உள்ள கண்டப்பை அது தனது உணவை வயிற்றுக்குச் செலுத்தும் முன் பல மணி நேரம் தொண்டையிலேயே சேமித்து வைக்க உதவுகிறது.
கொல்கத்தாவில் பிறந்த இரேன் முகர்சி பள்ளிப் படிப்பையும் கல்லூரிக் கல்வியையும் கொல்கத்தாவில் முடித்தார். 1929 இல் இலண்டனுக்குச் சென்று ஆக்சுபோர்டில் சேர்ந்து கல்வி பயின்று 1932 இல் பி.லிட் பட்டமும் 1934 இல் பார் அட் லா பட்டமும் பெற்றார். வெளிநாட்டுப் படிப்பு முடித்து இந்தியாவுக்குத் திரும்பியதும் வால்டேரில் உள்ள ஆந்திரா பல்கலைக்கழகத்தில் விரிவுரையாளராகச் சேர்ந்து பணியாற்றினார்.1936 இல் கொல்கத்தாவில் ரிப்பன் கல்லூரியில் வரலாற்றுத் துறை பேராசிரியார் ஆனார்.
1936 ஆம் ஆண்டில் இந்தியப் பொதுவுடைமைக் கட்சியில் சேர்ந்த இரேன் முகர்சி தம் இறுதிக் காலம் வரை அக்கட்சியிலேயே இருந்தார்.கொல்கத்தா வட கிழக்கு நாடாளுமன்றத் தொகுதியிலிருந்து 1952, 1957, 1962, 1967, 1971 ஆகிய ஆண்டுகளில் தொடர்ந்து தேர்ந்தெடுக்கப்பட்டார். நாடாளுமன்றத்தில் அவருடைய பேச்சும் விவாதம் செய்யும் பாங்கும் சவகர்லால் நேரு போன்ற தலைவர்களால் வெகுவாகப் பாராட்டப்பட்டன. பொதுவுடைமைக் கட்சி இரண்டாக உடைந்தபோது இரேன் முகர்சி இந்தியப் பொதுவுடைமைக் கட்சியிலேயே இருந்தார்.
ஆந்திரா பல்கலைக் கழகம், கல்கத்தா பல்கலைக் கழகம், வட வங்காள பல்கலைக் கழகம், ரவீந்திர பாரதி பல்கலைக் கழகம் இரேன் முகர்சிக்கு முனைவர் பட்டங்கள் வழங்கி கவுரவித்தன.
இரேந்திரநாத் முகோபாத்யாய் அல்லது இரேன் முகர்சி என்பவர் இந்திய அரசியல்வாதி, பொதுவுடைமைவாதி, பேராசிரியர், சட்ட நிபுணர், இந்திய நாடாளுமன்ற உறுப்பினர், பேச்சாளர், எழுத்தாளர் எனப் பன்மை முகம் கொண்டவராகக் கருதப்படுகிறார். 1952 ஆம் ஆண்டு முதல் தொடர்ந்து ஐந்து முறை இந்திய நாடாளுமன்ற உறுப்பினராக இருந்தவர்.
லிட்டன் பிரபு , , ஐக்கிய இராச்சியத்தை சார்ந்த ராஜதந்தரியும் கவிஞருமான லிட்டன் பிரபு, பிரித்தானியா இந்தியாவில், 1876 முதல் 1880 முடிய இந்திய வைஸ்ராயாகப் பணியாற்றிவர். நார்த் ப்ரூக் பிரபு என்பார் ,ஆப்கானிஸ்தானில் தலையிட கொள்கையை கடைப்பிடித்து வந்ததால்
பிரதமர் டிஸ்ரேலி தனது பேச்சை கேட்கும் லிட்டன் பிரபுவை இந்திய வைசிராயாக நியமித்தார் . அப்போது இவர் காலத்தில் இயற்றப்பட்ட சில சட்டங்கள் இன்றைய காலகட்டத்தில் அமுல் படுத்தப்பட்டு வருகின்றன .
ஆங்கிலம் அல்லாத பிராந்திய மொழிகளில் வெளிவரும் பத்திரிகைகள் ஆப்கானிய கொள்கையில் தலையீடு செய்வதை கண்டித்து எழுதின .இந்த சட்டம் மூலம் அவை கட்டுப்படுத்தப்பட்டன. இவ்வாறு பாதிக்கப்பட்டவை களில் ஒன்று அமிர்த பஸார் .இதை அடுத்து கிளர்ச்சிகள் தோன்றின
1958 ஆம் இனக்கலவரத்தில் பாதிக்கப்பட்ட சங்கர் ராஜியின் குடும்பம் ஏனைய பெரும்பாலான தமிழ் குடும்பங்களைப் போலவே தமிழர் பிரதேசமான வடபகுதிக்கு இடம்பெயர்ந்தது. 1966 ஆம் ஆண்டு சங்கர் ராஜியின் குடும்பம் மீண்டும் கொழும்பிற்கு திரும்பியது. ஆனால் சங்கர் ராஜி கொழும்பிற்கு செல்லாமல் மேற்படிப்பிற்காக இங்கிலாந்து சென்றார். இலண்டன் நகரில் வேளாண்மைப் பொறியியல் மற்றும் தானுந்து பொறியியல் பட்டப்படிப்பு படித்தார். பட்டப்படிப்பின் பின் போர்ட் மோட்டார் வாகன உற்பத்தி நிறுவனத்தில் பொறியியலாளராக வேலை செய்தார்.
சங்கர் ராஜி 1975 ஆம் ஆண்டு இ. இரத்தினசபாபதி, வே. பாலகுமாரன், பாலநடராஜ ஐயர், அருட்பிரகாசம் ஆகியோருடன் இணைந்து ஈழ புரட்சிகர மாணவர் இயக்கத்தை நிறுவுவதில் பங்குகொண்டார். அதன் பின்னர் போர்ட் நிறுவனத்தின் பொறியியலாளர் வேலையைத் துறந்து, பலஸ்தீன விடுதலை இயக்கத்தில் ஆயுதப் பயிற்சி பெற்றுக்கொண்டு, இலங்கை திரும்பி முழுநேர அரசியல் செயற்பாடுகளி்ல் ஈடுப்பட்டார்.
1984 ஆம் ஆண்டு கொழும்பில் இடம்பெற்ற குண்டு வெடிப்புக்களின் சூத்திரதாரியாக செயற்பட்ட காரணத்தினால், சிஜஏ உளவு நிறுவனத்தினால் தேடப்படும் குற்றவாளிகள் பட்டியலில் சேர்க்கப்பட்டார். 1985 ஆம் ஆண்டு நடைபெற்ற திம்பு பேச்சுவார்த்தையில் ஈரோஸ் அமைப்பின் பிரதிநிதியாக கலந்துக்கொண்டார்.
சங்கர் ராஜி 1949 நவம்பர் 11 இல் இலங்கையின் வடமாகாணத்திலிலுள்ள யாழ்ப்பாணத்தில். உரும்பிராய் எனும் ஊரில் மாணிக்கம் நேசதுரை, பொற்கொடி தம்பதிகளின் மூத்த பிள்ளையாக பிறந்தார். சங்கர் ராஜி சிறுபராயத்தில் கொழும்பில் வசித்து வந்தார்.
சங்கர் ராஜி என்ற இயக்கப்பெயரால் அறியப்படும் நேசதுரை திருநேசன் ( இலங்கைத் தமிழ்ப் போராளியும் ஈழ இயக்கங்களி்ல் ஒன்றான ஈழப்புரட்சி அமைப்பின் நிறுவன உறுப்பினர்களில் ஒருவர் ஆவார். இவர் அபுஜீகாத் எனும் நூலையும் எழுதியிருக்கின்றார்.
ஈழப்புரட்சி அமைப்பின் பொதுக்குழுவிலும், அமைப்பின் புரட்சிகர நிறைவேற்றுக்குழுவிலும் உறுப்பினராக இருந்த சங்கர் ராஜி, ஈரோசின் ஆயுதப்பிரிவிற்கும் பொறுப்பாகவிருந்தார்.
1976ஆம் ஆண்டு லண்டனில் நிர்மலா என்பவரை திருமணம் புரிந்தார். இவர்களுக்கு நேசன்,ரஜினி, நிரஞ்சனி என மூன்று பிள்ளைகள் உள்ளனர்.
உலகின் இரண்டாவது மிகப்பெரிய தொடர்வண்டிப் போக்குவரத்து வலையமைப்பை உருசியா கொண்டுள்ளது. உலகின் மிகப்பெரிய தொடர்வண்டிப் போக்குவரத்து வலையமைப்பானது அமெரிக்காவுக்கு இருக்கின்றது. 2011 ஆம் ஆண்டின்படி உருசியாவின் தொடர்வண்டிப் பாதைகளின் மொத்தநீளம் ஆகும். 2007 ஆம் ஆண்டில் உருசிய தொடர்வண்டிகள் தனியாக 1.3 பில்லியன் பயணிகளின் போக்குவரத்துக்கு உதவியுள்ளன. மற்றும் 1.3 பில்லியன் சரக்குகளையும் நகர்த்தியுள்ளன.
உருசியாவின் போக்குவரத்து வலையமைப்பு, உலகின் மிகப்பெரிய போக்குவரத்து வலையமைப்பில் ஒன்றாகும். சாலைகள், தொடர்வண்டிப் பாதைகள் மற்றும் வான்வழிகளின் வலையமைப்பானது மேற்கின் கலிநிக்கிரட்டிலிருந்து கிழக்கின் கம்சாத்கா தீபகற்பம் வரை சுமார் அளவுக்குப் பரந்து காணப்படுகின்றது. முக்கிய நகரங்களான மாஸ்கோ மற்றும் சென் பீட்டர்ஸ்பேர்க் ஆகியன பாரிய விரைவுப் போக்குவரத்து முறைகளால் கட்டமைக்கப்பட்டுள்ளன.
அண்மைய காலங்களில் உருசியாவானது இரண்டு புதிய போக்குவரத்து உத்திகளை முன்மொழிந்துள்ளது. முதலாவது 2020 ஆம் ஆண்டுவரைக்கும், இரண்டாவது 2030 ஆம் ஆண்டுவரைக்குமான காலத்தை எடுக்கும்.உருசியாவின் போக்குவரத்தால் கிடைக்கும் உற்பத்தியானது நாட்டின் மொத்த உள்நாட்டு உற்பத்தியில் பாரிய பாதிப்பை ஏற்படுத்துகின்றது.
இந்நூலின் உள்ளடக்கம் அறிமுகத்தைத் தவிர்த்து 21 பகுதிகளாகப் பிரிக்கப்பட்டு ஒவ்வொன்றும் வெவ்வேறு பண்பாட்டுக் கூறுகளைப் பற்றி விளக்குகின்றன. இந்நூலில் கையாளப்பட்டுள்ள பண்பாட்டுக் கூறுகள் பின்வருமாறு:
யாழ்ப்பாணப் பண்பாடு: மறந்தவையும் மறைந்தவையும் என்பது, இலங்கையின் யாழ்ப்பாணப் பிரதேசத்து மக்களின் வழக்கிழந்த, உருமாற்றம் அடைந்துவிட்ட அல்லது மறைந்துபோன பண்பாட்டுக் கூறுகள் பற்றி ஆராயும் ஒரு நூலாகும். யாழ்ப்பாணப் பல்கலைக்கழகத்தில் தமிழ்த்துறைப் பேராசிரியராகவும் தலைவராகவும் பணியாற்றிய பேராசிரியர் சி. சிவலிங்கராஜா இந்நூலை எழுதியுள்ளார். இந்நூல் குமரன் புத்தக இல்லம் என்னும் பதிப்பகத்தினால் 2014 ஆம் ஆண்டு கொழும்பில் அச்சிட்டு வெளியிடப்பட்டது.
முதலில் யாழ்ப்பாணப் பல்கலைக்கழகத்தில் இடம்பெற்ற பேராசிரியர் சு. வித்தியானந்தன் நினைவுப் பேருரைக்காக இதே தலைப்பிலான 45 நிமிட நேர உரையொன்றை இந்நூலாசிரியர் நிகழ்த்தினார். இந்த உரை பின்னர் பத்திரிகைகளில் தொடராக வெளிவந்தது. ஆசிரியர் இதையே விரிவாக்கி கொழும்பிலிருந்து வெளியாகும் வீரகேசரி என்னும் நாளிதழின் மாத வெளியீடான கலைக்கேசரியில் தொடராக எழுதினார். பின்னர் அது மேலும் மெருகேற்றப்பட்டு நூலுருவில் வெளியிடப்பட்டது.
இலங்கை முழுவதிலும் வாழும் தமிழ் மக்களின் பண்பாட்டுக் கோலங்களை ஆய்வு செய்து பதிவு செய்யவேண்டும் என்ற எண்ணத்தின் விளைவே இந்நூல் என்பது நூலாசிரியரின் முன்னுரைக் குறிப்பில் இருந்து தெரிகிறது. ஆனாலும், அக்காலத்தில் நிலவிய சூழ்நிலைகள் காரணமாக இந்த ஆய்வு யாழ்ப்பாணப் பகுதிக்குள் சுருங்கிவிட்டதையும் அவர் குறிப்பிட்டுள்ளார்.
யப்பானியக் கடற்கரைப்பகுதி ஓக்குசிரி முகடு, சாடோ முகடு, அக்குசான் கடற்கரை, யாமாட்டோ முகடு, வாகாசா முகடு, ஓகி முகடு ஆகியவற்றை உள்ளடக்கிய பகுதியாகும். யாமாட்டோ முகடு பகுதியில் கிரானைட், ரியோலைட், பசால்ட் ஆகிய பாறைகள் காணப்படுகின்றன. இதன் அடிப்பகுதி சீரற்ற எரிமலைப்பாறைகளால் ஆனது. இக்கடலின் பெரும்பாலான பிற நிலப்பரப்புகள் கடல் சார்ந்த தோற்றங்களாகும். இதன் கடல் படுகையானது வரை கீழிறங்கியுள்ளது. மேலும் கண்ட இயற்கையின் காரணமாக இப்பகுதி சேறு, மணல் மற்றும் பாறைத் துண்டுகளால் மூடப்பட்டுள்ளது. இதன் ஆழமான பகுதி வண்டல் படிவுகளால் ஆனது. இப்படிவுகள் கடற்க்ரைப் பகுதிகளில் நீல நிறத்திலும் ஆழமான பகுதிகளில் சிவப்பு நிறத்திலும் காணப்படுகின்றன.
யப்பான் கடலானது முற்காலத்தில் முழுவதும் நிலங்களால் சூழப்பட்ட, கிழக்கு ஆசியாவுடன் தொடர்பு கொள்வதற்கான நிலப்பாலமாக விளங்கியது. முந்தைய மயோசினியக் காலகட்டத்தில் சப்பான் வளைவு உருவாகத் தொடங்கியது. முந்தைய மயோசினியக் காலத்தில் சப்பான் கடல் திறப்பு மெல்ல மெல்ல அகன்று யப்பானிய நிலப்பகுதி வடக்கு, தெற்கு எனப் இரண்டாகப் பிரிந்தன. மயோசினியக் காலத்தில் யப்பான் கடல் மேலும் விரிவடைந்தது. அதன் பின்னர் பிந்தைய மயோசினியக் காலத்தில் சப்பான் நிலப்பகுதி பல தீவுக்கூட்டங்களாக பிளவடைந்தது இக்கால கட்டத்தில் யப்பானின் வடகிழக்குப் பகுதியில் உயர் மலைத் தொடர்கள் எழும்பத் தொடங்கின.
தற்பொழுது வடக்கே சாகாலின்தீவு, உருசிய நிலப்பகுதிகள், மேற்கே கொரிய தீபகற்பம், கிழக்கிலும் தெற்கிலும், யப்பானிய ஒக்காயிடோ தீவுகள்,ஒன்சூ, கியுசூ ஆகிய தீவுகளால் சூழப்பட்டதாக அமைந்துள்ளது. இது மற்ற கடல்களுடன் அநிது நீரிணை வழியாகத் தொடர்புகொண்டுள்ளது. ஆசியநிலப் பகுதி மற்றும்சாகாலின் தீவுகளுக்கிடையேயுள்ள டார்டாரி நீரிணைப்பு, சாகாலின் தீவுகளுக்கும் ஒக்காயிடோ வுக்குமிடையேயுள்ள லா பெரௌசு நீரிணை, ஒக்காயிடோ மற்றும் ஒன்சூ தீவுகளுக்கிடையேயுள்ள சுகாரு நீரிணை, ஒன்சூ மற்றும் கியூசு தீவுகளுக்கிடையேயுள்ள கன்மொன் நீரிணை, கொரிய தீபகற்பத்திற்கும் கியூசு தீவிற்குமிடையேயுள்ள கொரிய நீரிணை ஆகியவையே அவையாகும்.
கொரிய நீரிணையானது மேற்கு கால்வாய் மற்றும் சுசிமா நீரிணையை உருவாக்குகிறது. சுசிமா தீவின் இருபுறங்களிலும் உருவான நீரிணைகள் அண்மைய நிலவியல் காலத்தில் உருவானதாகும். இவற்றுள் மிகப் பழமையானவை சுகாரு மற்றும் சுசிமா நீரிணைகள் ஆகும். இதன் உருவாக்கமானது யப்பானியத் தீவுகளில் நியோசியக் காலத்தைய அதாவது 2.6 மில்லியன் ஆண்டுகளுக்கு முன் நிலவிய யானைகளின் இட மாற்றத்தை தடை செய்தது. சமீபத்தில் அதாவது 60,000 ஆண்டுமுதல் 11,000 ஆண்டுகளுக்கு முந்தைய உருவாக்கமான லா பெரௌசு நீரிணையானது ஒக்காயிடோ தீவுகளைப் பிரித்து முற்காலத்தைய மம்மூத்துகள் நகர்வதைத் தடுத்து நிறுத்தியது. இக்கடலின் நீரிணைகள் 100 மீட்டருக்கும் குறைவான ஆழமே கொண்டவை.இதன் காரணமாகவே யப்பான் கடல் நீரும், கடல் வாழ் உயிரிகளும் பெருங்கடலினின்று வேறாக தனித்துவம் மிக்கனவாக காணப்படுகின்றன.
யப்பான் கடல் பரப்பு வரை பரவியுள்ளது. இதன் சராசரி ஆழம் ஆகும். இதன் அதிகபட்ச ஆழம் ஆகும்.இது தென்கிழக்கில் விரிவடைந்து வடகிழக்கே செல்லச்செல்ல குறுகியும் ஒரு கேரட் வடிவில் காணப்படுகிறது. இதனுடைய அதைக கடற்கரை நீளம்7,600 ஆகும் இதில் பெரும்பகுதி உருசியப் பகுதியில் அமைந்துள்ளது. கடல் வடக்கு தெற்காக 2,255 வரை பரந்துள்ளது. இப்பகுதியின் அதிக பட்ச ஆழம் 1,070 .
சப்பான் கடல் என்பது ஆங்கிலேயர்களால் இக்கடலுக்கு வைக்கப்பட்ட பெயராகும். பெரும்பாலான ஐரோப்பிய மொழிகளில் இவ்வாறே அழைக்க்கப்படுகிறது. எனினும் இக்கடலைச் சூழ்ந்துள்ள பகுதிகளில் இது வெவ்வேறு பெயர்களில் அழைக்கப்படுகிறது. இக்கடலின் மீது மேலாதிக்கம் கொண்ட நாடுகளை இதன் மூலம் இனங்காண முடிகிறது.
சீன மொழியில் இக்கடல் ரைபன் கை எனவும், யப்பான்சுகொயே மோர் என உருசிய மொழியிலும், சோசியான் டோங்கேயி அல்லது சோசியான் கிழக்குக் கடல் என வடகொரிய மொழியிலும், டோங்கேயீ அல்லது கிழக்குக் கடல் என தென்கொரிய மொழியிலும் அழைக்கப்படுகிறது. இதன் பெயர்கள் பல சர்ச்சைகளையும் ஏற்படுத்தியது. தென்கொரிய மொழியில் கிழக்குக் கடல் என்றழைக்கப்படுவதே ஆங்கிலத்திலும் அழைக்கப்படுகிறது. ஐரோப்பிய மொழிகளில் பிரெஞ்சு மொழியில் இதன் பெயர் "மெர் டு சப்பான் என்பதாகும் மேலும் சப்பானிசுசெசு மியர் என செருமனியிலும், இத்தாலியில் மர் டெல் கியாப்பன் எனவும், எசுப்பானிய மொழியில் மர் டெல் சப்பான் எனவும் அழைக்கப்படுகிறது.
யப்பான் கடல் மேற்கு பசிபிக் பெருங்கடல், ஆசிய நிலப்பகுதி, யப்பானியத் தீவுக்கூட்டம் மற்றும் உருசியாவின் சக்காலின் தீவு ஆகியவற்றுக்கிடையே பரவியுள்ள கடல் ஆகும். இது யப்பான், வடகொரியா, உருசியா, மற்றும் தென்கொரியா ஆகியவற்றை எல்லைகளாகக் கொண்டது. முழுவதும் பசிபிக் பெருங்கடலால் முற்றிலும் சூழப்பட்டுள்ள காரணத்தால் மத்திய தரைக்கடல் போலவே இக்கடலிலும் அலைகள் எழுவதில்லை. இத் தனித்துவம் காரணமாக இக்கடலில் நீரின் உப்புத்தன்மை, கடல்வாழ் விலங்குகள் மற்றும் தாவரங்கள் பெருங்கடலினின்றும் வேறுபட்டு காணப்படுகின்றன. இக்கடலில் பெரிய தீவுகளோ, குடாக்களோ, முனைகளோ ஏதும் காணப்படவில்லை. இக்கடலின் உள்வாங்கும் மற்றும் வெளியேற்றும் நீர்மட்டமானது இதனருகிலுள்ள நீரிணைப்புகள், கடல்கள் மற்றும் பசிபிக் பெருங்கடலால் தீர்மானிக்கப்படுகிறது. இக்கடலில் கலக்கும் ஆறுகள் மொத்தமாக ஒரு விழுக்காடு அளவு நீரை மட்டுமே இக்கடலில் கலக்கின்றன.
யப்பான் கடலில் மூன்று முக்கிய கடல் வடிநிலங்கள் அமைந்துள்ளன. அவை தென்கிழக்கில் யமாட்டோ வடிநிலம், வடக்கில் சுசிமா வடிநிலம், தென்மேற்கில் யப்பானிய வடிநிலம் ஆகியனவாகும். கடல் தோற்றங்களில் மிகவும் ஆழமானது யப்பானிய வடிநிலமாகும். சுசிமா வடிநிலத்தில் 2300 மீட்டருக்கும் ஆழமான பகுதிகளும் உள்ளன. கிழக்கு கடற்கரைப் பகுதியில் கடலின் கண்ட அடுக்குகள் பரந்து காணப்படுகின்றன, ஆனால் மேற்குக் கடற்கரைப் பகுதிகளில் குறிப்பாக கொரியக் கடற்கரைப் பகுதியில் இது குறுகியும் சரசரியாக 30 கி.மீ.ஆகவும் உள்ளது.
யப்பான் கடல் நீரில் ஆக்சிஜன் செறிவு அதிகமாகக் காணப்படுகிறது. எனவே இப்பகுதியில் உயிரினப் பல்தன்மை உற்பத்திக்கு இது முக்கியக் காரணமாக அமைந்துள்ளது. இதன் காரணமாக இப்பகுதியில் மீன்பிடித்தல் முக்கியப் பொருளாதார நடவடிக்கையாகத் திகழ்கிறது. அரசியல் காரணமாக இங்கு ஏற்றுமதி கட்டுப்படுத்தப்பட்ட போதிலும் கிழக்கு ஆசியாவின் பொருளாதார வளர்ச்சி அதிகரிப்பதற்கு இக்கடல் ஒரு முக்கிய பங்காற்றுகிறது.
சென்சி சீன நாகரிகத்தின் தொட்டில்களில் ஒன்றாகக் கருதப்படுகிறது. இங்கு சூ அரசமரபு காலத்தில் இருந்து டாங் அரசமரபு காலம் வரையிலான 1,100 ஆண்டுகளுக்கும் மேற்பட்ட காலம்வரை பதிமூன்று சிற்றரசு மரபினர் தங்களின் தலைநகரங்களை இம்மாகாணத்தில் நிறுவியிருந்தனர்.
மாகாணத்தின் முக்கிய நகரமும் தற்போதைய தலைநகரமுமான சிய்யான் நகரம் சீனாவின் பண்டைய நான்கு தலைநகரங்களில் ஒன்றாகும். மேலும் இது ஐரோப்பா, ஆப்பிரிக்கா, அரோபியா வழியாக வந்த பட்டுச் சாலையின் கிழக்கு முனையாக விளங்கியது.
19 ஆம் நூற்றாண்டின் மத்திய காலம்வரை, சென்சியில் இருந்து விலங்குத்தோல்கள், ஒயின், மது, கஸ்தூரி ஆகியன ஏற்றுமதி செய்யப்பட்டன. சென்சி வணிக மக்கள் வட்டிக்குக் கடன் கொடுக்கும் தொழிலும் செய்துவந்தனர். சென்சி வணிகர்கள் பொதுவாக ஐரோப்பிய விலங்குத்தோல்கள், கைக்கடிகாரங்கள், சீன மொழி புத்தகங்கள், துணி ஆகியவற்றை இறக்குமதி செய்தனர்.
சென்சி என்ற பெயரின் பொருள் ஷானுக்கு மேற்கிலுள்ள நிலம் என்பதாகும். ஷான் என்பது லோயிசு பீடபூமியிலிருந்து வட சீனச்சமவெளிக்குப் பாய்ந்துவரும் மஞ்சள் ஆற்றின் குறுகலான கணவாயின் பழைய பெயராகும். இது இப்போதைய சீனாவின் ஹெனான் மாகாணத்தில் உள்ள ஷன்சூ மாவட்டத்தில் உள்ளது.
கடிகாரச் சுற்றில் சென்சி மாகாண எல்லைகளாக வடக்கு மற்றும் வடகிழக்கில் ஷாங்ஸி மாகாணம், கிழக்கில் ஹெனான் மாகாணம், தென்கிழக்கில் ஹுபேய் மாகாணம், தெற்கில் சோங்கிங், தென்மேற்கில் சிச்சுவான், மேற்கில் கான்சு, வடமேற்கில் நிங்ஜியா, வடக்கில் உள் மங்கோலியா ஆகியவை உள்ளன.
சான்சி மாகாணம் அல்லது ஷான்ஸி அல்லது அஞ்சல்முறைப்படி சென்சி மாகாணம் என்பது மக்கள் சீனக் குடியரசில் வடமேற்கு வட்டாரத்தில் உள்ள ஒரு மாகாணம் ஆகும். இது லோயிசு அல்லது ஹுவாங்டு எனப்படும் பீடபூமியின் ஒரு பகுதியாக உள்ளது.
மாகாணத்தின் ஒரு பகுதி ஓர்டோஸ் பாலைவனத்தின் பகுதியாகவுள்ளது. இதன் எல்லையாக வடக்கில் உள் மங்கோலியாவும், மாகாணத்தில் மைய பகுதியில் லோயிசு பீடபூமியும், மாகாணத்தின் தென்மத்தியில் கிழக்கு மேற்காக கின் மலைத்தொடரும் உள்ளன.
சன் பார்மா அல்லது சன் ஃபார்மாசிட்டிகல்ஸ் தொழிற்சாலைகள் நிறுவனம் , மும்பையைத் தலைமையிடமாகக் கொண்ட ஒரு பன்னாட்டு மருந்து நிறுவனமாகும். 1983 ஆம் ஆண்டு திலீப் சங்வியால் குஜராத் மாநிலத்திலுள்ள வாபி நகரில் துவங்கப்பட்டது. மும்பையை தலைமையிடமாகக் கொண்ட அந்நிறுவனம் தற்போது இதயவியல், நரம்பியல், இரையகக் குடயலியவியல் மற்றும் நீரிழிவு நோய்சர்க்கரை நோய்க்கான மருந்துகளை தயாரித்து வருகிறது. 2014 ஆம் ஆண்டு மற்றொரு மருந்து தயாரிக்கும் நிறுவனமான ரான்பாக்ஸியை வாங்கியது. இதனால் இந்நிறுவனம் நாட்டிலேயே மிகப்பெரிய மருந்துகள் உற்பத்தி செய்யும் நிறுவனமாக திகழ்கிறது.
2012 ஆம் ஆண்டு டுசா ஃபார்மஸிட்டிகல்ஸ் என்ற அமெரிக்க மருந்து தயாரிக்கும் நிறுவனத்தை வாங்கியது. 2014 ஆம் ஆண்டு ஏப்ரல் மாதம் ரான்பாக்சி லேபாரட்டரிஸ் நிறுவனத்தைக் கைப்பற்ற போவதாக அறிவித்தது. சுமார் $4 பில்லியன் மதிப்புள்ள ரான்பாக்ஸியை சன் ஃபார்மா பங்குகள் வாயிலாக விலைக்கு வாங்கியது. இந்த பங்கு பரிவர்த்தனைக்குப் பிறகு அமெரிக்காவில் இயங்கும் மிகப்பெரிய இந்திய மருந்து நிறுவனமாக அறிவிக்கப்பட்டது சன் ஃபார்மா. உலகிலேயே 5 ஆவது மிகப்பெரிய ஜெனரிக் மருந்துகள் தயாரிக்கும் நிறுவனமாக திகழ்கிறது இந்நிறுவனம்.
இந்நிறுவனத்தின் வளர்ச்சிக்கு மற்ற மருந்து தயாரிக்கும் நிறுவனங்களை விலைக்கு வாங்கி, அதன் மருந்துகளை சன் பார்மா பெயரில் விற்பது உதவி புரிந்தது. சன் ஃபார்மா 1996 ஆம் ஆண்டு க்னோல் ஃபார்மஸிட்டிகல்ஸ் மற்றும் எம்.ஜே ஃபார்மஸிட்டிகல்ஸை கைப்பற்றியது. கரகோ ஃபார்மஸிடிகல்ஸை கைப்பற்றியதன் மூலமாக அமெரிக்க மருந்து சந்தையில் நுழைந்தது. மேலும் சன் ஃபார்மா பல்வேறு மருந்து நிறுவனங்களோடு கூட்டு முயற்சியில் ஈடுபட்டுள்ளது. 2010 ஆம் ஆண்டு டாரோ ஃபார்மஸிட்டிகல்ஸ் நிறுவனத்தில் சுமார் 67% பங்குகளை வாங்கியது.
இந்நிறுவனத்தின் முக்கியமான சந்தைகள் இந்தியா மற்றும் அமெரிக்கா ஆகும். இந்நிறுவனத்தின் தற்போதைய மொத்த விற்பனை சுமார் $12 பில்லியன் ஆகும், இது 2015ன் இறுதியில் $20 பில்லியனை எட்டும் என்று அறிக்கைகள் கூறுகின்றன. சுமார் 26 தொழிற்சாலைகளில் மருந்துகள் தயாரிக்கப்படுகின்றன். இந்நிறுவனம் 1994 ஆம் ஆண்டு பங்குச்சந்தையில் பட்டியிலடப்பட்டது. தற்போது மிகவும் லாபகரமாக விளங்கும் மருந்து நிறுவனங்களில் இதுவும் ஒன்றாகும். இஸ்ரேல் மகோவ் இந்நிறுவனத்தின் தற்போதைய தலைவர் ஆவார்.
யானை ஆண்டு என்பது இசுலாமிய வரலாற்றில் அண்ணளவாக பொ.ஆ. 570 ஆம் ஆண்டைக் குறிக்கும் பெயர் ஆகும். இசுலாமிய வழக்கப்படி, இவ்வாண்டிலேயே இசுலாமிய சமயத்தைத் தோற்றுவித்த முகம்மது நபி பிறந்தார். மக்கா நகரில் இடம்பெற்ற ஒரு நிகழ்வை இவ்வாண்டின் பெயர் குறிக்கிறது: எதியோப்பியாவின் ஆக்சம் இராச்சியத்தின் ஒரு பகுதியாக இருந்த ஏமனின் கிறித்தவ ஆட்சியாளர் அப்ரகா என்பவர், மக்கா நகரை அழிக்கும் நோக்கோடு ஒன்று அல்லது பல யானைப் படையுடன் காபாவை நோக்கி சென்றார். ஆனாலும், தலைமை தாங்கிச் சென்ற மகுமுது என்ற பெயர் கொண்ட யானை, மக்காவைச் சுற்றியுள்ள எல்லைப் பகுதிக்குச் சென்று அதனைத் தாண்டிச் செல்ல மறுத்து நின்று விட்டது. பெரியம்மை போன்ற தொற்றுநோயே அவரை மெக்காவைக் கைப்பற்ற முடியாமைக்குக் காரணமாக இருக்கலாம் என்ற கோட்பாடும் நம்பப்படுகிறது. அராபியத் தீபகற்பத்தில் இவ்வாண்டு "யானையின் ஆண்டு" எனப் பெயரிடப்பட்டு ஆண்டுகளை அழைக்கும் வழக்கம் நடைமுறைக்கு வந்தது. உமறு இப்னு அல்-கத்தாப்பின் ஆட்சிக் காலத்தில் இசுலாமிய நாட்காட்டி அறிமுகப்படுத்தப்பட்டது.
அவ்வேளையில் சடுதியாக சில சம்பவங்கள் நிகழ்ந்தன. மேற்கு வானம் இருளத் தொடங்கியது. விசித்திரமானதும், பயங்கரமானதுமான ஒலி படையினரின் காதுகளை துளைத்தது. இருளில் அவர்கள் மூழ்கியிருக்க அவ்வொலியும் அதிகரித்துக்கொண்டே வந்தது. படையினரது பார்வைக்கெட்டிய தூரம் வரை ஆகாயம் சிறு பறவைகளினால் நிரம்பியிருந்தது. பறவைகள் கொண்டு வந்த சிறிய கூழாங்கற்களை விசியடித்தன. அக்கற்கள் படையினரின் மீது பட்டவுடன் அவர்களின் தசைகள் அழுகத் தொடங்கின. அச்சத்தினால் நிலை குலைந்த படையினரும், அப்ரஹாவும் ஸன்ஆ வுக்குத் திரும்பினர். வழியில் படையினரில் அநேகர் இறந்து போயினர். அப்ரஹாவும் ஸன்ஆவுக்குப் போய்ச் சேர்ந்ததும் இறந்து விட்டார்.
படையினர் அரேபியாவின் 'தாயிப்' என்ற இடத்தை அடைந்ததும், அங்கு வாழ்ந்திருந்த தகீப் கோத்திர அரேபியர்கள், தம்முடைய கோவிலை அப்ரஹாவின் படைகள் அழித்துவிடுமோ என்று அஞ்சினார்கள். அதனால் அவர்கள் படையினரைச் சந்தித்து, "நீங்கள் தேடி வந்த இடம் இதுவல்ல" என்று கூறி மக்காவைச் சென்றடைய வழிகாட்டி ஒருவனையும் கொடுத்துதவினார்கள். கூட்டிச்சென்ற வழிகாட்டி 'முகம்மிஸ்' என்ற இடத்தில் மரணித்ததனால் அவனின் உடல் அங்கேயே அடக்கம் செய்யப்பட்டது. பின்னர் வெறுப்புக் கொண்ட அரேபியர்கள் அவனுடைய அடக்கத்தலத்தின் மீது கல்லெறிந்து தமது வெறுப்புணர்வைக் காட்டினார்கள். இந்த வழக்கம் இன்றும் மேற்கொள்ளப்பட்டு வருகி்ன்றது.
மக்கா நகருக்குத் திரும்பிய அப்த்-அல்-முத்தலிப், நகரத்தாரிடம் அனைவரையும் நகரைச் சுற்றியுள்ள மலைகளில் ஒளிந்து கொள்ளுமாறு கூறி, சமவெளியில் நடப்பவற்றை அவதானிக்கக் கூடியவாறு தானும் ஒரு மலையில் ஏறி நின்றுகொண்டார். மக்கா நகரினுள் புகுந்து கஃபாவை தகர்த்து முடிந்தவுடன் திரும்பிச் சென்று விடுவதான திட்டத்துடன் அப்ரஹா மறுநாள் காலையில் தமது படைகளை மக்கா நகரத்துக்கு மிகச் சமீபத்தில் நிறுத்தினார். படை புறப்படத் தயாரானதும், படையின் முன்வரிசையில் நின்றிருந்த யானை உடனே அமர்ந்து விட்டது. படையினர் எத்தனை முறை முயற்சி செய்தபோதும் அது எழுந்திருக்கவேயில்லை.
நிகழ்ந்த சம்பவத்தை அறிந்த அப்ரஹா கடுமையான கோபத்தோடு, மக்காவிலிருக்கும் அரேபியர்களின் யாத்திரைத் தலமாகிய கஃபாவைத் தரைமட்டமாக்கத் திடசங்கற்பம் கொண்டு, முன்னிலையில் யானையொன்றை கொண்ட மாபெரும் படையைத் தயார் செய்தார். ஏமனில் வாழ்ந்த அரேபியர்கள் இதைக் கேள்விப்பட்டு படையெடுப்பைத் தடுத்து நிறுத்த முனைந்ததனால் அப்ரஹாவால் சிறைப்பிடிக்கப்பட்டனர். அவர்களின் தலைவனான நுபைல் என்பவன் தனது உயிருக்குப் பயந்து படையினருக்கு வழிகாட்ட ஒப்புக்கொண்டான்.
இச்சம்பவம் நடைபெற்றபோது அப்த்-அல்-முத்தலிபின் மகன் அப்த்-அல்லாஹ் வர்த்தகம் செய்வதற்காக சிரியா, பலஸ்தீன் பிரதேசங்களுக்குச் சென்றிருந்தார். திரும்பி வரும் வழியில் யத்ரிப் நகரில் சுகவீனமுற்று மரணமானார். அதேநேரம் கர்ப்பமாக இருந்த அப்த்-அல்லாஹ்வின் மனைவி ஆமினாவுக்கு சில வாரங்களின் பின்னர் முகம்மது நபி பிறந்தார். அதன் காரணமாகவே முகம்மது நபி பிறந்த ஆண்டுக்கு யானை ஆண்டு என்ற பெயர் வழங்கலாயிற்று.
தெற்கு அராபியாவில் அண்மைக்காலங்களில் இடம்பெற்ற ஆய்வுகளின்படி, யானை ஆண்டு கிபி 569 அல்லது 568 ஆக இருக்கலாம் எனப்படுகிறது. சசானியப் பேரரசு யெமனின் பைசாந்திய அரசை கிபி 570 இல் கைப்பற்றியது. ஆனாலும், முகம்மது நபியின் பிறப்பிற்கு குறைந்தது 10 ஆண்டுகளுக்கு முன்னர் இந்நிகழ்வு இடம்பெற்றிருக்கலாம் என இன்றைய வரலாற்றாளர்கள் கருதுகின்றனர்.
1805-இல் புதிய ஆளுநருக்கு துணைச் செயலராக நியமிக்கப்பட்டார். அந்த ஆண்டு ஒலீவியா மாரியம்னெ தெவெனிசு என்பவரைத் திருமணம் செய்து கொண்டார். சென்னையில் துணை அறுவை மருத்துவராக இருந்த பேன்கோர்ட் என்பவரை மணம் புரிந்திருந்த ஒலீவியா, அவரின் மறைவிற்குப் பிறகு ராபிள்சை மணம் புரிந்தார்.
ராபிள்சு மலாய் மொழி நன்கு அறிந்தவர். அத்துடன் அவரின் பேச்சுத் திறமையால் ஈர்க்கப்பட்ட இந்தியத் தலைமை ஆளுநர், மிண்டோ பிரபு இவரை மலாக்காவிற்கு அனுப்பினார். 1811-இல் நெப்போலியப் போர்களின் போது பிரான்சு நாடு, ஆலந்து நாட்டை கைப்பற்றியது. அதனால் இராபிள்சு இந்தோனேசியா நாட்டை விட்டு வெளியேற வேண்டியதாயிற்று.
அந்தக் காலத்தில் வேல்சு இளவரசர் தீவு என அழைக்கப்பட்ட பினாங்கு தீவில் தம்முடைய தென்கிழக்காசிய வாழ்க்கையைத் தொடங்கினார். அந்தக் காலக் கட்டத்தில் பினாங்கின் ஆளுநராக பிலிப் துண்டாசு என்பவர் இருந்தார். அவரின் கீழ் ராபிள்சு பணி புரிந்தார்.
எப்ஆர்ஏஎஸ் ; ; என்பவர் பிரித்தானிய அரசியலாளர்; டச்சுக் கிழக்கிந்திய நிர்வாகத்தில் துணைநிலை ஆளுநர் ; பிரித்தானிய பென்கூலன் ஆளுநர் ; சிங்கப்பூரை நிறுவியவர்.
இராபிள்சு ஜமேக்காவின் மோரான்ட் துறைமுகத்தில் ஆன் என்ற கப்பலில்; கப்பல் தலைவர் பெஞ்சமின் இராபிள்சுக்கும் , ஆன் ராபிள்சுக்கும் சூலை 6, 1781-இல் பிறந்தார். பெஞ்சமின் இராபிள்சு யார்க்சையர் நகரைச் சேர்ந்தவர்.
அமெரிக்கப் புரட்சியின் போது மேற்கிந்தியத் தீவுகளில் வணிகம் செய்ய முற்பட்ட பெஞ்சமினின் முயற்சி தோல்வி அடைந்தது. அவரின் குடும்பம் வறுமையில் வாடியது. இருப்பினும் குறைந்த வருமானத்திலும் இராபிள்சின் கல்வி தொடர்ந்தது. தங்குபள்ளி ஒன்றில் கல்வி கற்றார்.
நெப்போலியப் போர்களின் அங்கமாக டச்சு, பிரான்சியப் படைகளிடமிருந்து இந்தோனேசியத் தீவான சாவகத்தைக் கைப்பற்றி பிரித்தானியப் பேரரசை விரிவாக்குவதில் பெரும் பங்காற்றியவரும் ஆவார். சாவகத்தின் வரலாறு எனும் நூலை எழுதியுள்ளார்.
டச்சு, பிரான்சியப் படைகளுக்கு எதிராக இந்தோனேசியாவின் சாவகத் தீவில் நடத்தப்பட்ட போரில் பங்கேற்றார். 45 நாட்கள் நடந்த போரில் சாவகத் தீவைக் கைப்பற்றியதை அடுத்து மிண்டோ பிரபு இராபிள்சை துணைநிலை ஆளுநராக நியமித்தார்.